stanford-oval/wikipedia huggingface dataset:
שאנון אליזבת
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1997 | Jack Frost | ג'יל מצנר |  |
| 1997 | Blast | בת ערובה |  |
| 1998 | Blade Squad | אחות |  |
| 1999 | Seamless: Kidz Rule | ניקול |  |
| 1999 | אמריקן פאי | נדיה |  |
| 2000 | מת לצעוק | באפי גילמור |  |
| 2000 | Evicted | נסיכה |  |
| 2000 | Dish Dogs | אן |  |
| 2001 | אמריקן גאי (אנ') | נטלי פארקר |  |
| 2001 | אמריקן פאי 2 | נדיה |  |
| 2001 | ג'יי ובוב השקט מכים שנית | ג'סטיס |  |
| 2001 | 13 רוחות (אנ') | קטי קריטיקוס |  |
| 2003 | אהבה זה כל הסיפור | הארייט |  |
| 2004 | שיגעון של חופשה (אנ') | קריסשל רנה בורדו |  |
| 2005 | הקללה | בקי מורטון |  |
| 2005 | The Kid & I | שלבי רומן |  |
| 2007 | The Grand | טוני |  |
| 2008 | Deal | מישל |  |
| 2009 | Night of the Demons | אנג'לה פלד |  |
| 2011 | A Novel Romance | עדי שוורץ |  |
| 2012 | אמריקן פאי: האיחוד | נדיה |  |
| 2012 | A Green Story | קלי |  |
| 2012 | Golden Winter | ג'סיקה ריצ'מונד |  |
| 2014 | The Outsider | מרגו |  |
| 2015 | Marshall's Miracle | סינתיה וילנברוק |  |
| 2016 | Swing Away | זואי פאפאדופולוס | גם מפיקה בפועל |
| 2016 | Gibby | מיס מרטין |  |
| 2019 | ג'יי ובוב השקט מההתחלה (אנ') | ג'סטיס פולקן |  |
| 2021 | Playing With Beethoven | ברין |  |
| 2023 | A Home for the Holidays | אלה |  |
| 2023 | Death on the Border | מאדי |  |
| 2024 | Plan B | אן מק'נולי |  |
| TBA | Losing It |   | במאית |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1996 | ארליס (אנ') | אניה סלובצ'אק | פרק: "Crossing the Line" |
| 1996 | Hang Time | ניקול בארט | פרק: "Green-Eyed Julie" |
| 1997 | USA High | מלאני | פרק: "Internet Love Story" |
| 1997 | אבא חורג, אמא חורגת | סינדי | פרק: "Can't Buy Me Love" |
| 1998 | פסיפיק בלו (אנ') | ג'ו | פרק: "Damaged Goods" |
| 1999 | G vs E | שרי ואלנס | פרק: "Men Are from Mars, Women Are Evil |
| 1999 | Dying to Live | ונסה קנינגהם | סרט טלוויזיה של UPN |
| 2002 | תהרוג אותי וזהו | קארן | פרק: "About a Boy" |
| 2002 | על גבול השפיות (אנ') | דון | פרק: "Addicted to Love" |
| 2002 | אזור הדמדומים (אנ') | סונדרה לומקס | פרק: "Dream Lover" |
| 2003 | The Crooked E: The Unshredded Truth About Enron | קורטני | סרט טלוויזיה של CBS |
| 2003–2005 | מופע שנות ה-70 | ברוק רווקוול | 9 פרקים |
| 2004 | One on One | טיפאני שרווד | פרק: "Splitting Hairs" |
| 2005 | Confessions of an American Bride | סאם | סרט טלוויזיה של Lifetime |
| 2005 | החיים עם פראן (אנ') | הת'ר | פרק: "Riley's Ex" |
| 2005 | המלך היל | קנדי | דיבוב; פרק: "Harlottown" |
| 2005–2006 | Cuts | טיפאני שרווד | תפקיד ראשי (2 עונות); 31 פרקים |
| 2008 | רוקדים עם כוכבים | מתמודדת | עונה 6; מודחת שביעית |
| 2008 | You Belong to Me | אלכס וילסון | סרט טלוויזיה של Syfy |
| 2009 | Live Nude Comedy | מנחה | 6 פרקים שודר ברשת שואוטיים |
| 2013 | מליסה וג'ואי (אנ') | אניטה | פרק: "The Unfriending" |
| 2013 | In the Dark | לינדה | סרט טלוויזיה |
| 2013 | Catch a Christmas Star | ניקי קרנדון | סרט טלוויזיה של הולמרק |
| 2018 | האח הגדול VIP (אנ') | מתמודדת | מודחת שלישית |
הערות שוליים

↑  Shannon Elizabeth - Arab American of the Day, Arab America (באנגלית)
↑  http://www.contactmusic.com/news.nsf/story/poker-queen-shannon-addicted-to-cards_1002783 AMERICAN PIE - POKER QUEEN SHANNON ADDICTED TO CARDS
↑  זכיותיה של שאנון בתחרויות פוקר
| --- | --- |
בקרת זהויות :  NLI: 987007449296605171  PLWABN: 9810539716305606  BNE: XX1060568  BnF: cb14071932h (data)  GND: 1234512963  ISNI: 0000 0000 7840 0072  LCCN: no2002095560  MusicBrainz: d8c7dd50-d563-45b7-ac1e-fd40915fa1f5  NKC: xx0058744  VIAF: 7066670   WorldCat (עם VIAF): 7066670
רפי בלומנפלד

אין תמונה חופשית
רפי (רפאל) בלומנפלד (1923, ברלין – 1989, תל אביב) היה מעצב פנים ישראלי.
ביוגרפיה

אביו קורט בלומנפלד היה מגדולי ציונות גרמניה, נשיא קרן היסוד. אמו, ז'ניה, הייתה בתו של מיכאל הורביץ, סוחר עצים נודע וציוני ותיק, ואחותה של אסתר, אשתו של משה זמורה. במהלך חייה פעלה רבות במסגרת תנועת ויצו ואף שימשה כנשיאת הארגון. לזוג נולדו שלושה ילדים: נעמי, רפאל ורחל. בשנת 1933 עלתה המשפחה לארץ ישראל והתיישבה תחילה בשכונת רחביה שבירושלים. בלומנפלד התגייס לבריגדה ולאחר שנפצע השתחרר מהשירות ופנה ללימודים אקדמיים בבית הספר לאמנות ואדריכלות באוניברסיטת קינגסטון שבלונדון. עוד בהיותו סטודנט השתתף בעיצוב הפנים של בניין שגרירות ישראל בלונדון. עם שובו ארצה התגייס ושירת בחיל ההנדסה כאדריכל. עבודתו הראשונה כעצמאי הייתה עיצוב הפנים למלון השרון שבחוף הים בהרצליה (בתכנון האדריכל זאב רכטר). לאחר מכן עיצב את מלון שרתון הישן שמצפון לגן העצמאות בתל אביב, ואת מלון נאות מדבר בבאר שבע.
פתח משרד בשותפות עם האדריכל לזר חזקיה, שותפות זו החזיקה מספר שנים. ולאחר מעבר לזר חזקיה לקנדה, התחילה השותפות עם אדריכל מאיר פינצ'וק שהתקיימה עד יום מותו, אלה היו שנות פעילות גדולה באדריכלות פנים של מלונות שנבנו בקנה מידה עולמי ברחבי הארץ ואפיינה את המשרד בהתמודדות עם שפה מקומית, חומרים מקומיים, ואמנות מקומית. שיתוף פעולה עם אדריכל יהודה פייגין, עיצוב הפנים של מלונות פלזה טבריה, פלזה ירושלים, שלמה המלך אילת, ונוספים.
במהלך חייו עיצב גם מבני מגורים רבים ובהם בית גיטה שרובר בירושלים, בית עמוס חורב, בית אייזיק וולפסון, דירת יצחק רבין. כמו כן עיצב מבני ציבור רבים ובהם קמפוס הר הצופים של האוניברסיטה העברית, מבנים רבים בקמפוס מכון ויצמן ברחובות ובהם אולם ויקס, בניין וולפסון למחקר ביולוגי, מועדון סן מרטין ובית הארחה על-שם הרמן מאיר (בית צרפת). בית חולים שערי צדק, אולם המליאה במשכן הכנסת (בשיתוף דורה גד), כל-בו שלום (בשיתוף דורה גד), שגרירויות ישראל במוסקבה ובקהיר, אתר ההנצחה בגבעת התחמושת, סינמטק תל אביב, "החדר הישראלי" במרכז קנדי בוושינגטון, בית העיתונאים על שם סוקולוב (בתכנון האדריכלים שולמית ומיכאל נדלר), פנימית "כפר עופרים", וכן ספריות ציבוריות, בתי יד לבנים ועוד.
בלומנפלד היה פעיל פוליטית, וממייסדי מפלגת שינוי וד"ש.
שמואל וודניצקי

אין תמונה חופשית
ישראל שמואל ווֹדניצקי (בכתיב יידי: וואָדניצקי; בפולנית: Szmul Wodnicki;‏ 1895 – 2 בינואר 1980) היה צייר ישראלי נאיבי ממוצא פולני. צייר סיפורים מזיכרונות חיי עיירתו קוזמיר.
חייו

ישראל שמואל וודניצקי נולד ב-1895 בעיירה קוצק שבפולין הרוסית, במשפחה זעיר-בורגנית. בילדותו עבר לעיירה הציורית קז'ימייז' דולני שעל נהר ויסלה (בפי היהודים: קוזמיר דלובלין) שליד לובלין, עיירת נופש לאמני פולין, ושם גדל. אביו, יחיאל לייב, התפרנס מהובלת רפסודות-עץ לדנציג. וודניצקי קיבל חינוך יהודי מסורתי ב"חדר" ובישיבה. כבר בראשית נעוריו, כשלמד בבית המדרש, החל לצייר. לאחר נישואיו פתח סנדלרייה. במקביל לעבודתו, המשיך לצייר. צייר תמונות נוף ודמויות. זכה להערכה מצד אמנים מובילים בפולין, והצטרף לאגודת האמנים היהודים בוורשה. השתתף בתערוכות ואף הציג תערוכת יחיד בלובלין ובקרקוב.
בשנת 1934 עלה לארץ ישראל עם אשתו ושלושת ילדיהם. התפרנס כצבע וסייד, ולבסוף עבד כקבלן עצמאי. התגורר ברחוב יהודה המכבי 49 בתל אביב. הוא הביא עמו את ציוריו, המשיך לצייר בשעות הפנאי וזכה להערכה. בארץ הצטרף לאגודת הציירים והפסלים. מ-1936 השתתף בתערוכות בארץ. ב-1942 הציג בתערוכה הכללית של אגודת הציירים והפסלים בבית "הבימה", וזכה בפרס עידוד שליד פרס דיזנגוף של עיריית תל אביב. ב-1943 השתתף בתערוכת אמנים ארץ-ישראלים ביוהנסבורג. ב-1945 הציג תערוכת יחיד.
בסוף שנות ה-50 נטש את הצבעות והתמסר לציור, ובמקום תמונות הנוף והדמויות שצייר עד אז, הקדיש עצמו לציור זיכרונות עיירתו – "את סימטאותיה ובתיה, את ההר, את השוק, את הכנסייה, את רועת-האווזים, את בית-המדרש ואת גיבורי העיירה: הרב והרבי, השוחט ושואב-המים, בעלי-בתים ופשוטי-עם, תלמידי-חכמים והדיוטות... את בני העיירה והנוסעים לשוק הגדול, עוברים על-פני הכנסייה והצלב ויורקים, את היהודים היוצאים בראש-השנה לתשליך על חוף הנחל ואת עגלת-הרבי הבאה לעיירה ויהודים יוצאים לקראתה".
ציוריו הציגו סיפורים; על גבי כל תמונה כתב ביידיש סיפור קצר המבאר את הסצנה המוצגת.
רשם וצייר בצבעי שמן, באקוורל, בגואש ובדיו.
השתתף בתערוכות בשנים 1963, 1964 ו-1965. בשנת 1970 הציג בתערוכת ציור נאיבי במוזיאון תל אביב לאמנות.
רפרודוקציות של יצירותיו נדפסו בעיתוני הארץ "גזית" (1949) ו"דבר השבוע" (1950) ובאלבומים.
וודניצקי היה אב לשלושה (בת, יונה בן-חיים, ושני בנים, אברהם ושלום וודניצקי) וסב לשישה נכדים ולנינים.
נפטר בינואר 1980. נקבר בבית העלמין קריית שאול.
אשתו גיטל (טובה) נפטרה שנה אחריו, ונקברה לצדו.
לקריאה נוספת

אבו פנינה, 'ישראל שמואל וודניצקי', בתוך: דוד שטוקפיש (עורך), פנקס קוזמיר: ספר יזכור קהילת קוזמיר דלובלין, תל אביב: ארגוני יוצאי קוזמיר במדינת ישראל ובתפוצות, 1970, עמ' 340–341. (הספר סרוק באתר ספריית העיר ניו יורק)
גבריאל וויַיסמאַן, 'שמואל וואָדניצקי', בספרו: ישראל-קינסטלער: עסייען, תל אביב: פריינד; ארויסגעגעבן מיט דער הילף פון קרן תל אביב לספרות ולאמנות, תשל"ט 1979, עמ' 84–87. (ביידיש) (הספר סרוק בארכיון האינטרנט)
הערות שוליים

↑  אישור פרסי האמנות, דבר, 20 באפריל 1942.
↑  הציור שמעבר לפינה, דבר, 9 באוגוסט 1974.
↑  שלמה שבא, הנאיבים, דבר, 13 בנובמבר 1970.
↑  שמואל וודניצקי באתר חברה קדישא ת"א–יפו
| --- | --- |
בקרת זהויות :  ICIA: 280968  NLI: 987007527162805171  VIAF: 308269493   WorldCat (עם VIAF): 308269493
שנת כספים

בכלכלה ובחשבונאות, שנת כספים (או שנה פיסקלית), ובהקשר לדיני מיסים גם שנת מס, היא פרק זמן של שנה, שלפיו מנהל ארגון את תקציבו. בסופה של שנת הכספים מציג הארגון דוחותיו הכספיים, שלפיהם ניתן לבחון את ביצועיו הכספיים בשנה זו.
פעמים רבות שנת הכספים זהה לשנה הקלנדרית, כלומר נמשכת מינואר עד דצמבר, אך אין זה בהכרח המצב. בבתי ספר, שנת הכספים מקבילה לשנת הלימודים.
תוצאות ביניים של הדוחות הכספיים מוצגים לפי רבעון - חלוקה של שנת הכספים לארבעה רבעים. חברות שמניותיהן נסחרות בבורסה לניירות ערך נבחנות על ידי המשקיעים על-פי הדוחות הרבעוניים והשנתיים שלהן, ולכן נאמר לעיתים על מנהליהן שהם "חיים מרבעון לרבעון".
בישראל שנת המס הייתה, עד חודש מרץ 1986, השנה המתחילה ב-1 באפריל ומסתיימת ב-31 במרץ שאחריו; החל מחודש ינואר 1987 שנת המס היא השנה המתחילה ב-1 בינואר ומסתיימת ב-31 בדצמבר (כלומר שנת המס זהה לשנה הקלנדרית). שנת המס 1986, שהיא שנת המעבר בין שתי הגדרות אלה, נמשכה תשעה חודשים בלבד (מחודש אפריל ועד חודש דצמבר). סעיף 7 לפקודת מס הכנסה מתיר לארגונים מסוימים לשלם מס לפי הכנסתם ב-12 חודשים רצופים שאינם מתחילים ב-1 בינואר.
חוק חופשה שנתית, שחלק מהוראותיו מתייחסות ל"שנת עבודה", עבר שינוי דומה בשנת 2006, שממנה ואילך מתחילה שנת עבודה ב-1 בינואר, בעוד שעד אליה התחילה שנת עבודה ב-1 באפריל.
הערות שוליים

↑  חוק לתיקון פקודת מס הכנסה (מס' 71), התשמ"ז-1986, ס"ח 1197 מ-16 באוקטובר 1986
↑  חוק חופשה שנתית (תיקון מס' 8), התשס"ה-2005, ס"ח 1986 מ-3 במרץ 2005
| --- | --- |
בקרת זהויות :  GND: 4190058-3
רפי אפל

| --- | --- |

 לידה:  23 בנובמבר 1944 (בן 79) 
 מדינה:  ישראל 
 השתייכות:  חיל הים 
 תקופת הפעילות:  1962–1992 (כ־30 שנה)
 דרגה:   תת-אלוף
 תפקידים בשירות
 מפקד טרפדת ט-206  מפקד אח"י מבטח  מפקד אח"י נהריה  מפקד פלגת סטי"לים  מפקד בית הספר לחובלים  ראש מחלקת אמצעי לחימה  ראש מחלקת תקציבים ובקרה  ראש מספן המודיעין  נספח ימי בארצות הברית
 פעולות ומבצעים
   מלחמת ששת הימים    מלחמת ההתשה   מלחמת יום הכיפורים   מלחמת לבנון
 
רפי אפל (נולד ב 23 בנובמבר 1944) הוא קצין צה"ל במיל' בדרגת תת-אלוף. שירת בתפקידים בכירים בחיל הים בהם ראש מספן המודיעין ונספח ימי בשגרירות ישראל בארצות הברית.
ביוגרפיה

אפל נולד בקריית מוצקין, בנם של אריה וחיה. הוא סיים את בית הספר היסודי "אחדות" בקרית מוצקין ואת שנות התיכון עשה בבית הספר לקציני ים עכו במגמת שייט. ב-1962 התגייס לצה"ל וב-1964 סיים קורס חובלים מחזור י"א.
בתפקידו הראשון היה קצין גנ"ק (גילוי, ניווט, קשר) בקורבטה אח"י נגה (ק-22). ב-1966 סיים קורס גנ"ק מתקדם ומונה למפקד ספינת טורפדו ט-206 עליה פיקד במלחמת ששת הימים ובמהלכה השתתפה בפעולת פורט סעיד. לאחר המלחמה הייתה ט-206, בפיקודו של רפי אפל, הספינה הראשונה שסייעה בחילוץ נפגעי טיבוע המשחתת אילת. לאחר מכן שירת כקצין אג"ם בזירת ים סוף וב-1969 מונה למפקד אח"י מבטח, ספינת טילים מדגם סער 1. בשנים 1971-1973 שימש סגן מפקד בית הספר לחובלים ובמלחמת יום הכיפורים פיקד על אח"י נהריה, ספינת טילים חמושה מוסווית.
ב-1974 מונה לסגן מפקד בסיס אשדוד וב-1975 מונה למפקד פלגת סטי"לים 45 בזירת ים סוף. ב-1977 מונה למפקד בית הספר לחובלים. בשנים 1979 עד 1982 שימש ראש מחלקת אמצעי לחימה במטה חיל הים, ובתפקידו זה השתתף באפיון ספינות "סער 5", "הצוללות מסדרת דולפין" וכל מערכות הלחימה הימיות החדישות.
ב-1984, לאחר סיום לימודי התואר הראשון והשני בכלכלה מונה לראש מחלקת תקציבים ובקרה של החיל, וב-1988 מונה לראש מספן המודיעין.
בשנים 1990 עד 1992 שירת כנספח ימי בשגרירות ישראל בוושינגטון. רפי אפל עוטר בתום כהונתו באות לגיון ההצטיינות האמריקאי.
לאחר שחרורו שימש מנכ"ל קניון לב המפרץ עד 1999. מאז 2014 משמש יושב ראש עמותת בוגרי בית הספר לקציני ים עכו.
אפל בעל תואר ראשון בכלכלה ומנהל עסקים ותואר שני במנהל עסקים מאוניברסיטת בר-אילן.
שחף צר-מקור

| שחף צר-מקור |
| --- | --- |
 שחף צר-מקור
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: שחפאיים
משפחה:: שחפיים
סוג:: כרויקוצפלוס
מין:: שחף צר-מקור
שם מדעי
 Chroicocephalus genei ‏Breme, 1839

שחף צר-מקור בגוג'ראט, הודו.
Chroicocephalus genei
שחף צר-מקור (שם מדעי: Chroicocephalus genei) הוא מין של עוף ימי ממשפחת השחפיים. השחפיים בעלי רגליים ארוכות, מקור ארוך ועיניים בהירות.
מבנה גוף

שחף צר-מקור הוא שחף לבן-ראש הדומה לשחף אגמים. גב בצבע אפור, כנפיים לבנות בעלות קצוות שחורים, זנב ובטן לבנים, רגליים בגוון שחור-סגלגל, וראש לבן שנצבע בעונת הרבייה בגוון שחרחר. השחף צר-המקור שונה משחף האגמים בצוואר ומקור ארוכים יותר וצבע המקור הוא אדום כהה, שנראה לפעמים כשחור בניגוד לשחף האגמים שמקורו כתום. סוג שחף זה מתאפיין בגחון בגוון ורדרד ובמקור בצבע אדום עמוק.
אורך גופו : 35–39 סנטימטרים. מוטת כנף: 86–99 סנטימטרים.
על פי מידותיו הוא נחשב לקטן למדי, מעט יותר גדול משחף אגמים.
מקורו ארוך יותר ודק וגם הרגליים ארוכות יותר, העין בהירה.
דגם הכנף בתעופה דומה לשל שחף האגמים.
מזון

שחף צר-מקור ניזון בעיקר מדגים ומחסרי חוליות, שאותם הוא צד בדרך כלל בעודם בחיים.
הוא ניזון מבעלי חיים ומזון שמקורו בטבע. הוא אינו ניזון מפסולת ואשפה בנמלים, וככלל אינו אוכל אשפה שמקורה בבני אדם.
תפוצה

תפוצתו של השחף צר-המקור מצויה בעיקר בחופי הים התיכון, הים השחור, ים סוף, המפרץ הפרסי ובאגמים מלוחים במרכז אסיה.
שחף צר-מקור נודד בחורף לים התיכון ולחופי חצי האי ערב.
תפוצה > תפוצתו בישראל

השחף צר-המקור מצוי לאורך חופי הים התיכון ומפרץ אילת. באילת הוא נמצא בבריכות במשך כל השנה, ובבריכות המלח שבעתלית הוא שכיח מאוד כמעט כל השנה.
בין חודש ספטמבר לחודש אפריל מספר השחפים צרי-המקור עולה ואף מגיע לכמה אלפים.
סגנון הקינון

הקינון של השחף צר-המקור נעשה בקבוצות של שחפים בתוך קן שנבנה על הקרקע ומרופד במעט נוצות וצמחייה. בקן מוטלות עד שלוש ביצים מנוקדות. והדגירה נמשכת 25 ימים. 25 ימים לאחר הבקיעה הצעירים מסוגלים כבר לעוף.
הערות שוליים

1 2 3  מגדיר הציפורים של ישראל - שחף צר-מקור, באתר פורטל צפרות
1 2  מגדיר הציפורים של ישראל - שחף צר-מקור, באתר פורטל צפרות
שמקוביצה

| --- | --- |

 מדינה:  פולין פולין
 פרובינציה:  לודז' (פרובינציה) לודז'
 מחוז:  פאיינצ'נו
 גמינה:  שמקוביצה
 אוכלוסייה:  ‏
  ‑ בכפר:  1,040 (2011)
 קואורדינטות:  51°12′12″N 18°57′12″E﻿ / ﻿51.2033°N 18.9533°E﻿ / 51.2033; 18.9533
 אזור זמן:  UTC +1
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטישמקוביצה(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטישמקוביצה(למפת פרובינציית לודז' רגילה) לודז' פיוטרקוב טריבונלסקי  פביאניצה טומשוב מזובייצקי  אופולה שוויינטוקז'יסקיה פולין גדול קוי.-פומ. שלזיה מזוביהשמקוביצה(למפת פרובינציית לודז' מוגדלת) לודז' פיוטרקוב טריבונלסקי  פביאניצה טומשוב מזובייצקי  אופולה שוויינטוקז'יסקיה פולין גדול קויאוויה-פומרניה שלזיה מזוביהשמקוביצה  he tabBackground:;tabBorder:#aaa;defaultTab:0;
 
שמקוביצה (בפולנית: Siemkowice) הוא כפר שמהווה מרכז גמינה, במחוז פאיינצ'נו, בפרובינציית לודז' שבמרכז פולין.
נכון ל-2011 מונה אוכלוסיית הכפר כ-1040 נפש, מקור הפרנסה העיקרי הוא מגידול חזרת הגינה.
במאה ה-11 עזר נסיך צ'כי לפולנים במהלך מצור על ורוצלב, וכפר שמקוביצה הועבר לשליטתו. בהמשך הוקמו בכפר טירה וכנסייה.
הכפר מהווה מרכז גמינה שכולל עוד 15 כפרים. בין הכפרים הגדולים בגמינה נמנים רדוסביצה (943 תושבים) וליפניק (700 תושבים)
שנת חיים מתוקננת לאיכות

הדגמת שנות חיים מתוקננת לאיכות (QALY) לשני אנשים. לאדם A (שלא קיבל התערבות חיצונית) יש פחות QALY מאשר לאדם B (שקיבל התערבות). האותיות A ו- B מציינות את קווי הגבול, כאשר ה- QALY עבור A הוא רק השטח הכחול, ה- QALY עבור B הוא השטח הכחול בתוספת האזור החום הנוסף.
שנת חיים מתוקננת לאיכות - Quality-adjusted life year) QALY) הוא מדד לערך התוצאות הבריאותיות של השקעה של המינהל הציבורי.
ה-QALY משמש גורמים שונים בישראל ובמדינות רבות אחרות לשם תיעדוף השקעות בתחומים מגוונים, החל מסל הבריאות וההחלטה אילו פרוצדורות ותרופות ייכנסו לסל, דרך החלטות בנושא השקעות תשתית בבטיחות בדרכים ועוד.
למשל, בבריטניה תעדוף התרופות מבוסס עליו אבל סל התרופות בישראל אינו מתבסס על המדד.
קיימים ארבעה סוגים עיקריים של הערכות כלכליות של טכנולוגיות ברפואה: ניתוח עלות-מועילות, ניתוח מזעור עלויות, ניתוח עלות–יעילות וניתוח עלות-תועלת. ניתוח עלות-תועלת הוא מקרה פרטי של ניתוח עלות-יעילות שבו התוצא נמדד במונחים של שנות חיים מתוקננות לאיכות.
חישוב QALY

ביסוד החישוב נמצאת ההנחה שבריאות היא פונקציה של אורך חיים ואיכות חיים, והחישוב משלב ערכים אלה למספר אינדקס יחיד. כדי לקבוע QALY, מכפילים את ערך התועלת המשויך למצב בריאותי נתון בשנים שחיו במצב זה.
שנת חיים בבריאות מושלמת שווה 1 QALY (שנת חיים אחת×1). שנת חיים במצב של בריאות פחות ממושלמת שווה פחות מ-1 QALY; לדוגמה, שנת חיים אחת שחיה במצב עם תועלת 0.5 (למשל מרותק למיטה, שנה אחת×0.5 תועלת) מוקצה 0.5 QALY.
באופן דומה, חצי שנה חיים בבריאות מושלמת שווה ערך ל-0.5 QALY. למוות נקבע ערך של 0 QALY, ובנסיבות מסוימות ניתן לצבור QALY שליליים כדי לשקף מצבי בריאות הנחשבים "גרועים יותר ממוות".
שקלול ערכי ה"משקל" בין 0 ל-1

השקלול מבין 0 ל-1 מתבצע באמצעות אחת השיטות המוצעות ב-Journal of Health Economics:
פסק זמן (TTO): המשיבים מתבקשים לבחור בין הישארות במצב של בריאות לקויה לתקופה מסוימת, או חזרה לבריאות מושלמת עם תוחלת חיים קצרה יותר.
הימור סטנדרטי (SG): המשיבים מתבקשים לבחור בין הישארות במצב של בריאות לקויה לתקופה מסוימת, או בחירת התערבות רפואית שיש לה סיכוי להחזיר אותם לבריאות מושלמת או להרוג אותם.
סולם אנלוגי חזותי (VAS): הנשאלים מתבקשים לדרג מצב של בריאות לקויה בסולם שבין 0 ל-100, כאשר 0 מייצגים מתים ו-100 מייצגים בריאות מושלמת.
לשיטה זו יש יתרון בכך שהיא הכי פשוטה לשם הצגת השאלה אך יחד עם זאת היא הסובייקטיבית ביותר.
דרך נוספת לקבוע את המשקל הקשור למצב בריאותי מסוים היא שימוש במערכות תיאור סטנדרטיות כמו שאלון EQ-5D של קבוצת EuroQol, שמקטלג מצבי בריאות לפי חמישה ממדים: ניידות, טיפול עצמי, פעילויות רגילות (למשל עבודה, לימוד, שיעורי בית או פעילויות פנאי), כאב, אי נוחות וחרדה, דיכאון.
קיים שימוש בכלי זה בניתוח עלות-תועלת כדי לאמוד את העלות ל-QALY הקשורה להתערבות רפואית.
ניתן להשתמש בפרמטר זה לפיתוח ניתוח עלות-תועלת של כל טיפול. לאחר מכן ניתן להשתמש ביחס עלות-יעילות מצטבר זה (ICER) להקצאת משאבי בריאות, לעיתים קרובות תוך שימוש בגישת סף.
בבריטניה, המכון הלאומי למצוינות בתחום הבריאות והטיפול, המייעץ לשימוש בטכנולוגיות בריאות בתחום שירות הבריאות הלאומי, השתמש לפחות מ-2013 ב- "£ ל-QALY" כדי להעריך את תועלתן של טכנולוגיות רפואיות. בצרפת QALY לא שומש.
הערות שוליים

↑  הילה ויסברג, ‏"אם אתה חולה אונקולוגי, עדיף לך לגור בישראל ולא בבריטניה", באתר גלובס, 10 בספטמבר 2019
↑  פרופ' יהושע שמר, ניהול טכנולוגיות רפואיות במערכת הבריאות בישראל, באתר מכון גרטנר, ‏26/10/2010
↑  Judging whether public health interventions offer value for money, www.nice.org.uk
↑  Weinstein, Milton C.; Torrance, George; McGuire, Alistair (2009)., Value in Health
↑  Torrance, George E., "Measurement of health state utilities for economic appraisal: A review"., Journal of Health Economics
↑  EuroQol Group (1990-12-01), EuroQol--a new facility for the measurement of health-related quality of life, Health Policy
↑  Weinstein, Milton; Zeckhauser, Richard, Critical ratios and efficient allocation, Journal of Public Economics
↑  6 The appraisal of the evidence and structured decision-making | Guide to the methods of technology appraisal 2013 | Guidance | NICE, www.nice.org.uk
↑  Wayback Machine, web.archive.org, ‏2015-08-14
↑  David Holmes, Report triggers quibbles over QALYs, a staple of health metrics, Nature Medicine 19, 2013-03-01, עמ' 248–248 doi: 10.1038/nm0313-248
שיטת הבישול (ספר)

| --- | --- |

 מידע כללי
 שפת המקור:  אנגלית תיכונה 
 נושא:  בישול 
 הוצאה
 הוצאה:  ריצ'רד השני, מלך אנגליה 
 תאריך הוצאה:  מחצית המאה ה-14
 
שיטת הבישול או צורת הבישול (באנגלית: The Forme of Cury) הוא אוסף נרחב של מתכונים אנגליים מימי הביניים מהמאה ה-14. למרות שכתב היד המקורי אבד, הטקסט מופיע בתשעה כתבי יד. המפורסם ביותר בצורת מגילה עם הערה בכותרת המצטטת אותה כיצירתו של "הטבחים הראשיים של ריצ'רד השני, מלך אנגליה". השם The Forme of Cury משמש בדרך כלל למשפחת המתכונים ולא לכל טקסט יחיד בכתב יד. הספר הוא בין ספרי המטבח האנגלי העתיקים ביותר שקיימים, והמוקדם ביותר שידוע שמזכיר שמן זית, דלעות ותבלינים כמו אגוז מוסקט וציפורן.
הקשר

האוסף קיבל את השם The Forme of Cury מסמואל פֶּג או פֶּג', שפרסם מהדורה של אחד מכתבי היד בשנת 1780 עבור נאמן המוזיאון הבריטי, גוסטבוס ברנדר (Gustavus Brander). זהו אחד המדריכים הידועים ביותר לבישול מימי הביניים. ייתכן שה-Forme of Cury נכתב בחלקו כדי להתחרות בלה ויאנדיה מ-Taillevent, ספר בישול צרפתי שנוצר בערך באותו זמן. דבר זה תומך ברעיון שסעודות היו סמל של כוח ויוקרה עבור אדונים ומלכים מימי הביניים.
גישה

בהקדמה מסבירים המחברים שהמתכונים נועדו ללמד טבח כיצד להכין מנות נפוצות ומנות משתה יוצאות דופן או אקסטרווגנטיות. הם גם מציינים שהמתכונים נכתבו בעצת מיטב המומחים ברפואה ובפילוסופיה.
שיטת הבישול הוא ספר הבישול האנגלי הראשון הידוע שמזכיר כמה מרכיבים כמו ציפורן, שמן זית, אגוז מוסקט ודלעת. מתכונים רבים מכילים תבלינים שהיו אז נדירים ובעלי ערך, כמו אגוז מוסקט, זנגביל, פלפל שחור, קינמון והל. בנוסף להקניית הטעם, רבים מהתבלינים הנדרשים נכללו במיוחד כדי להקנות צבע עשיר למנות המוגמרות במטרה, כפי שאומר פג, "לשמח את המראה".  יש דגש מיוחד על צהובים, אדומים וירוקים, אך בכמה מהמתכונים נעשה שימוש גם בהזהבה ובכסף. צהוב הושג עם זעפרן או חלמון ביצה, אדום עם "סנדלווד" (עץ בהודו) או אלקנת הצבעים, וירוק לרוב עם פטרוזיליה טחונה. ישנם מתכונים להכנת סוגים רבים של בשר בעלי חיים, כולל לווייתן, עגור אפור, חרמשון גדול, אנפה, פוקניים טורפים ימיים. ישנם כעשרה מתכוני ירקות, כולל אחד לסלט וינגרט, מה שמעיד על השפעה מפורטוגל ומספרד, שכן טבחים צרפתים מיעטו להשתמש בירקות באותה תקופה. יש גם כמה מנות פסטה, עדות להשפעה איטלקית.
מתכון לדוגמה

להלן מתכון מהמהדורה הביקורתית המודרנית:
באנגלית מודרנית יותר:
רוטב מאדאם. קחו מרווה, פטרוזיליה, זעתר ומלוח, חבושים ואגסים, שום וענבים, ותמלאו בהם את האווזים, ותפרו את הפתח שלא ייצאו נוזלים וצלו אותם היטב ושמרו על הרוטב שנזל מהם. קחו את הג'לטין והרוטב ותניחו בסיר בישול. כשהאווזים צלויים מספיק, מורידים אותם וקוצצים אותם לחתיכות, ולוקחים ומכניסים לסיר בישול. מוסיפים יין אם הוא סמיך מדי. מוסיפים לזה אבקת גלנגל, אבקה-דוס ומלח, ומרתיחים את הרוטב. מניחים את האווזים בכלים ומניחים את הרוטב.
בילוי מודרני

בית הקפה בריילנדס, בספריית ג'ון ריילנדס במנצ'סטר, שבה שמור כתב היד, בישל טארט ב-Ymber Day, Compast, Payn Puff, Frumenty ו- Gingerbrede, בליווי Piment (יין מתובל), לאורחים המוזמנים בשנת 2009.
ראו גם

אפיקיוס - אוסף מתכוני בישול רומאיים
אמנות הבישול - ספר בישול מהמאה ה-14 ממוצא איטלקי וצרפתי
טבח שימושי (Utilis Coquinario) - ספר בישול נוסף באנגלית תיכונה
לה ויאנדיה - ספר בישול צרפתי מהמאה ה-14
ביבליוגרפיה

Hieatt, Constance B.; Butler, Sharon, eds. (1985). Curye on Inglysch: English culinary manuscripts of the fourteenth century (including the Forme of cury). Early English Text Society. London: Oxford University Press. ISBN 978-0-19-722409-0. (modern critical edition)
Hieatt, Constance B. (1988). "Further notes on The Forme of Cury et al.: additions and corrections". Bulletin of the John Rylands Library. 70 (1): 45–52. doi:10.7227/BJRL.70.1.4.
הערות שוליים

↑  Hieatt & Butler 1985, pp. 20–30
↑  Hieatt 1988, pp. 45–52
↑  Wright, Clarissa Dickson (2011). A History of English Food. Random House. pp. 46, 50–52. ISBN 978-1-905-21185-2.
1 2 3  Bouchut, Marie Josèphe Moncorgé; Bailey, Ian (trans.); Hunt, Leah (trans.). "Forme of Cury and cookery books in English". Mediæval. Old cook. נבדק ב-24 באוגוסט 2016. {{cite web}}:  (עזרה)
1 2  "The Forme of cury – Pygg in sawse sawge". British Library. The Master-Cooks of King Richard II. 1390. נבדק ב-23 באוגוסט 2016. {{cite web}}:  (עזרה)
1 2  The forme of cury, a roll of Ancient English cookery: compiled, about AD 1390, by the master-cooks of King Richard II. Pegge, Samuel, 1704–1796. Cambridge. ISBN 978-1-107-70727-6. OCLC 911037262.{{cite book}}:  תחזוקה - ציטוט: others (link)
↑  Woolgar, C. M. (2018-01-01). "Medieval food and colour". Journal of Medieval History. 44 (1): 10. doi:10.1080/03044181.2017.1401391. ISSN 0304-4181.
↑  "Oldest English recipes cooked up at John Rylands". Manchester University. 4 בדצמבר 2009. נבדק ב-6 באפריל 2015. {{cite web}}:  (עזרה)
| --- | --- |
בקרת זהויות :  GND: 4418345-8  VIAF: 214766689   WorldCat (עם VIAF): 214766689 
עמוד השער של גרסת סמואל פג משנת 1780, המהדורה המודפסת הראשונה